মস্কোতে ভারতীয় দূতাবাসে পাকিস্তানের গুপ্তচর, মিরাট থেকে গ্রেপ্তার
পাকিস্তানের গোয়েন্দা সংস্থা আইএসআই-এর গুপ্তচর হিসেবে কাজ করার অভিযোগে মস্কোতে ভারতীয় দূতাবাসের এক কর্মীকে গ্রেপ্তার করেছে উত্তরপ্রদেশের সন্ত্রাসবিরোধী স্কোয়াড (এটিএস)।
গ্রেপ্তার সতেন্দ্র সিওয়াল পররাষ্ট্র মন্ত্রণালয়ের মাল্টি-টাস্কিং স্টাফ (এমটিএস) হিসেবে কর্মরত ছিলেন। তাকে মিরাট থেকে গ্রেপ্তার করা হয়।
এটিএস জানায়, গোপন সূত্রে গোয়েন্দা তথ্যের ভিত্তিতে তাকে গ্রেপ্তার করা হয়। আইএসআইয়ের কর্মীরা ভারতীয় সেনাবাহিনীর সংবেদনশীল তথ্য প্রদানের বিনিময়ে আর্থিক প্রণোদনা দেওয়ার কথা বলে ভারতীয় পররাষ্ট্র মন্ত্রণালয়ের কর্মচারীদের প্রলুব্ধ করছে। এটি ভারতের অভ্যন্তরীণ ও বাহ্যিক নিরাপত্তার জন্য মারাত্মক হুমকি বলে সংস্থাটি জানায়।
সতেন্দ্র সিওয়াল হাপুরের শাহমহিউদ্দিনপুর গ্রামের বাসিন্দা। তাকে এই নেটওয়ার্কের মূলহোতা হিসেবে চিহ্নিত করেছে গোয়েন্দা পুলিশ।
সতেন্দ্র মস্কোর দূতাবাসে নিজের অবস্থানকে কাজে লাগিয়ে গোপন নথিপত্র বের করছেন বলে অভিযোগ রয়েছে। জিজ্ঞাসাবাদে তিনি এসব অভিযোগ স্বীকার করেছেন বলে গোয়েন্দা পুলিশ জানায়।

পাকিস্তানের গোয়েন্দা সংস্থা আইএসআই-এর গুপ্তচর হিসেবে কাজ করার অভিযোগে মস্কোতে ভারতীয় দূতাবাসের এক কর্মীকে গ্রেপ্তার করেছে উত্তরপ্রদেশের সন্ত্রাসবিরোধী স্কোয়াড (এটিএস)।